|  |
| --- |
| **Praktærfugl** |
| PraktærfuglhannPraktærfuglhann |
| PraktærfuglhoePraktærfuglhoe |
|
| **Utbreiing og status** |
| **Status i verda:** LC LivskraftigUtbreiinga av praktærfugl Utbreiinga av praktærfugl |
|
| **Systematikk** |
| **Rike:** | Dyr Animalia |
| **Rekkje:** | Ryggstrengdyr Chordata |
| **Underrekkje:** | Virveldyr Vertebrata |
| **Klasse:** | Fuglar Aves |
| **Orden:** | Andefuglar Anseriformes |
| **Familie:** | Andefamilien Anatidae |
| **Slekt:** | Ærfuglar *Somateria* |
| **Art:** | **Praktærfugl** *S. spectabilis* |
|
| **Vitskapleg namn** |
| ***Somateria spectabilis***Linnaeus, 1758 |

Praktærfuglegg.
**Praktærfugl** (*Somateria spectabilis*) er ei stor marin dukkand som hekkar på tundraen langs nordlege arktiske kystar av Nord-Amerika og Russland aust for Kolahalvøya. Fuglane lever mesteparten av året i kystnære marine økosystem på høge breiddegradar, og trekkjer til arktisk tundra for å hekke i juni og juli.

Skildring
---------

Denne arten er mindre enn ærfugl, ca. 55–60 cm lang og veg 1200–2100 gram. Hannen er umiskjenneleg med den svarte kroppen, kvitt bryst, fleirfarga hovud, oransjegul nebbknoll og kraftig raudfarga nebb i praktdrakt. Hannar har eit rop som er ein djup, vibrerande kurring.

Hofuglen er ein brun fugl, men kan likevel lett skiljast frå alle ender på storleik og struktur. Ho liknar mest ærfuglhoa, samanlikna med ærfugl er hovudet noko kortare enn hos ærfugl, og overnebbet er mørkare og svakt er avrunda, ikkje trekanta som hos ærfugl. Praktærfuglhoa er litt meir varmt raudbrun i farga enn ærfuglhoa.

Umodne hannar er mørke med eit kvitt bryst og ein gul flekk på nebbet. Eklipsedrakta liknar, men manglar det kvite brystet, eller har skittentgrått bryst.

Praktærfugl overvintrar i arktiske og subarktiske marine område, særleg i Beringhavet, Barentshavet, vestkysten av Grønland, austlege Canada og Nord-Noreg. På kysten av Noreg finst dei i størst mengd frå yttersida av Lofoten og nordover. Dei kan treffast årleg på kysten av Skottland og Kamtsjatka. Denne arten dukkar djupt, ned til 20–40 meter, der han tar botnlevande virvellause dyr som krepsdyr, havbørsteormar og blautdyr, med blåskjel som ein favoritt. Overvintrande fuglar kan danne store flokkar på eigna kystfarvatn, med flokkar på over 100 000 fuglar.

Hekkeområda omfattar tundra i arktisk Russland og Canada til nordkysten av Alaska, i mindre mengd på Svalbard og Grønland. Dei legg 4–7 egg i ei grop på bakken som er fora med gras og dun.

Kjelder
-------

* *Denne artikkelen byggjer på «King Eider» frå Wikipedia på engelsk, den 22. september 2011*
* Torkild Svorkmo-Lundberg; et al. (2006). *Norsk vinterfuglatlas: fuglenes utbredelse, bestandsstørrelse og økologi vinterstid, Sideeksempel om praktærfugl og dompap* (PDF). Trondheim: Norsk Ornitologisk Forening. ISBN 978-82-7852-073-4.  CS1 maint: Explicit use of et al. (link)
* Strøm, H. Svalbards fugler. s. 86-191 *Svalbards fugler og pattedyr, artikkel om praktærfugl* (K. M. Kovacs & C. Lydersen, red.). Polarhåndbok Nr. 13, Norsk Polarinstitutt 2006

Bakgrunnsstoff
--------------

* (no) *praktærfugl* hos ArtsdatabankenRedigere på wikidata
* (en) *praktærfugl* – oversikt og omtale av artane i WORMS-databasenRedigere på wikidata
* (en) *praktærfugl* i Global Biodiversity Information FacilityRedigere på wikidata
* (sv) *praktærfugl* hos DyntaxaRedigere på wikidata
* (en) *praktærfugl* hos Fauna EuropaeaRedigere på wikidata
* (en) *praktærfugl* hos FossilworksRedigere på wikidata
* (en) *praktærfugl* hos ITISRedigere på wikidata
* (en) *praktærfugl* hos NCBIRedigere på wikidata
* (en) *Kategori:Somateria spectabilis* – bilete, video eller lyd på Wikimedia CommonsRedigere på wikidata
* (en) *Somateria spectabilis* – galleri av bilete, video eller lyd på Wikimedia CommonsRedigere på wikidata
* *Somateria spectabilis* – detaljert informasjon på WikispeciesRedigere på wikidata

* Videoar, bilete og lydopptak av praktærfugl hos Internet Bird Collection

|  |  |
| --- | --- |
| Autoritetsdata | 
* Store norske leksikon
* BBC Things
* Dyntaxa
* ITIS
* FaunEur

 |